Mansudaemonumentet

Mansudaemonumentet ligger på Mansudaehøyden i Pyongyang, og består av to 22 meter høye bronsestatuer av Kim Il-sung og Kim Jong-il. I bakgrunnen av statuene er en 70 meter bred mosaikk av Paektufjellet, plassert på veggen til Det koreanske revolusjonsmuseet. På hver side av statuene finnes 228 bronsefigurer, opptil fem meter høye, som symboliserer kampen mot den japanske kolonialiseringen, den sosialistiske revolusjonen og utviklingen. Den første statuen ble bygd til Kim Il-sungs 60-årsdag og åpnet i april 1972. Etter Kim Jong-ils død i 2011, ble en tilsvarende statue ført opp på nordsiden av Kim Il-sung. Monumentet er konstruert av Mansudae Art Studio. Referanser Eksterne lenker (en) Mansudae Grand Monument – kategori av bilder, video eller lyd på Commons